b'\n_START_ARTICLE_\nMarko Rillo\n_START_PARAGRAPH_\nMarko Rillo (s\xc3\xbcndinud 11. juulil 1976 Tartus) on eesti majandusteadlane ja ettev\xc3\xb5tja.\n_START_SECTION_\nLEGO Serious Play\n_START_PARAGRAPH_\nMarko Rillo on LEGO Serious Play metoodika arendaja, populariseerija ja koolitaja. LEGO Serious Play k\xc3\xa4igus v\xc3\xb5etakse erinevate eesm\xc3\xa4rkide s\xc3\xb5nastamiseks v\xc3\xb5i probleemide lahendamiseks abiks LEGO klotsid. M\xc3\xa4ngulises formaadis, millel on t\xc3\xb5sine eesm\xc3\xa4rk (i.k. Serious Play \xe2\x80\x93 t\xc3\xb5sine m\xc3\xa4ng) m\xc3\xa4ngivad LEGO Serious Play aruteludes osalejad l\xc3\xa4bi erinevate probleemide sisu ja samm-sammult t\xc3\xb6\xc3\xb6tavad v\xc3\xa4lja stsenaariume, mille abil neid probleeme lahendada. LEGO Serious Play metoodikat kasutatakse nii tavap\xc3\xa4raste n\xc3\xb5upidamiste paremateks struktureerimiseks (1\xe2\x80\x9310 osalejat), t\xc3\xb6\xc3\xb6tubade l\xc3\xa4biviimisel (5\xe2\x80\x9320 osalejat) kui ka suurte konverentside korraldamisel (50\xe2\x80\x93500 osalejat)._NEWLINE_2009. aastal asutas Marko Rillo SeriousPlayPro.com v\xc3\xb5rgustiku, millel on t\xc3\xa4naseks \xc3\xbcle 3000 liikme k\xc3\xb5ikjal maailmas, kes kasutavad LEGO Serious Play metoodikat eri valdkondades: \xc3\xa4ri, innovatsioon, haridus, riigikorraldus, meditsiin jt. SeriousPlayPro liikmed korraldavad \xc3\xbcle maailma \xc3\xbcritusi, kus nad jagavad oma kogemusi, koolitavad uusi LEGO Serious Play metoodikat kasutavaid moderaatoreid ja \xc3\xbchtlasi viivad l\xc3\xa4bi teadust\xc3\xb6\xc3\xb6d._NEWLINE_Marko Rillo on moderaatorina l\xc3\xa4bi viinud LEGO Serious Play metoodika abil 2010. aastal Eesti Arengufondi tellimusel Eesti arenguvisiooni s\xc3\xb5nastamise 2018. aastani. Ta on LEGO Serious Play metoodika abil modereerinud arutelusid paljudes riigiasutustes, rahvusvahelistes organisatsioonides, Fortune 500 firmades ja alustavates ettev\xc3\xb5tetes._NEWLINE_2010. aasta alguses tutvustas Marko Rillo m\xc3\xa4ngulisuse kasutamist igap\xc3\xa4evat\xc3\xb6\xc3\xb6s TEDxTartu konverentsi ettekandes "Lipsuga liivakasti".\n_START_SECTION_\nIsiklikku\n_START_PARAGRAPH_\nMarko Rillo m\xc3\xa4ngis aastatel 1993\xe2\x80\x931995 ansamblis D-G\xc3\xa4n s\xc3\xbcntesaatorit ja laulis tausta._NEWLINE_Ta on harrastusjooksja.'